ทุเรียนนครพนม รางวัลชีวิต ในวันหลังเกษียณ อดีตครูวัย 83 
อดีตข้าราชการครูระดับบริหาร เกษียณแล้วซื้อที่ดินทำเกษตรแบบพอเพียงอยู่ที่นครพนม ปลูกสารพัดผลไม้โดยเฉพาะทุเรียน ที่ไม่มีใครปลูก ใ้ช้วิธีธรรมชาติ ปลอดสารเคมี ได้ผลผลิตออกขาย ทำเงินปีละนับแสนบาท ,วันที่ 22 พ.ค.61 ผู้สื่อข่าวรายงานว่า ที่ จ.นครพนม ได้มี นายฉลาด ไชยสิทธิ์ อายุ 83 ปี อดีตข้าราชการครูระดับผู้บริหาร เคยดำรงตำแหน่งเป็น ผู้ช่วยผู้อำนวยการประถมศึกษาจังหวัดนครพนม ตั้งแต่ปี 2538 จนกระทั่งใกล้เกษียณ มีการวางแผนช่วงชีวิตด้วยการซื้อที่ดินว่างเปล่า เนื้อที่รวมกว่า 33 ไร่ ในพื้นที่ บ้านไผ่ล้อม ต.อาจสามารถ อ.เมืองนครพนม ทำเป็นสวนเกษตรพอเพียง ตามแนวทางพระราชดำริรัชกาลที่ 9 โดยเริ่มปลูกสวนผลไม้นานาชนิด ซึ่งเริ่มลงมือปลูกตั้งแต่ก่อนเกษียณราชการ ประมาณ 8 ปี ,ทั้งนี้ นายฉลาด ได้ซื้อกิ่งพันธุ์ ต้นทุเรียนมาปลูกทั้งหมด รวม 100 ต้น แยกเป็น พันธุ์หมอนทอง 50 ต้น และพันธุ์ชะนีอีก 50 ต้น นอกจากนี้ในสวนยังปลูกผลไม้หลากหลายชนิด เพื่อเป็นการทดลอง อาทิ มังคุด มะยงชิด มะปราง เงาะโรงเรียน ลิ้นจี่ขึ้นชื่อนครพนม พันธุ์ นพ.1 และแก้วมังกร พอเกษียณราชการ ก็ใช้เวลาว่างมาดูแลศึกษา เอาใจใส่ เน้นปลอดสารเคมี ทำให้หลังการปลูกประมาณ 5-6 ปี ต้นทุเรียน เริ่มให้ผลผลิต นำมารับประทาน พบว่ามีความอร่อยไม่แพ้ทุเรียนทางภาคกลาง และตะวันออก เมื่อมีผลผลิตมากขึ้น จึงเก็บขายสู่ตลาดสร้างรายได้ รวมกับผลไม้อีกหลากหลายชนิด สร้างรายได้เดือนละหลายหมื่นบาท ที่สำคัญยังได้เปิดเป็นแหล่งศึกษาเที่ยวชมสวนเกษตรทางเลือก ให้ประชาชน นักท่องเที่ยว ได้มาเที่ยวชมศึกษา มีผู้สนใจเข้ามาศึกษาเยี่ยมชม และมาเที่ยวชมธรรมชาติ ชิมรสชาติทุเรียนนครพนม ไม่ขาดสาย ,นายฉลาด ไชยสิทธิ์ อายุ 83 ปี อดีตข้าราชการครูระดับผู้บริหาร เปิดเผยถึงความสำเร็จในการปลูกทุเรียนว่า หลังตนได้ศึกษาทดลองปลูกทุเรียน รวมถึงผลไม้หลากหลายชนิด เพราะมีความชอบส่วนตัว จึงตัดสินใจใช้ชีวิตหลังเกษียณเป็นเกษตรกรเต็มตัว มาทำสวนผลไม้เศรษฐกิจ พบว่าทุเรียนสามารถปลูกได้ในพื้นที่ จ.นครพนม แต่อาจต้องมีการดูแลศึกษาเอาใจใส่ ในเรื่องการบำรุง แต่สุดท้ายระยะเวลากว่า 20 ปี หลังเกษียณอายุราชการ ตนก็พบความสุขกับการเห็นผลผลิตทุเรียนที่หาดูยาก,ครูฉลาด กล่าวอีกว่า พื้นที่อีสานทุเรียนมีปลูกน้อย รวมถึงนครพนม ถือเป็นที่เดียว ทำให้ทุกวันนี้ในช่วงเดือนเมษายน ถึงมิถุนายน จะมีผลผลิตทุเรียน ออกขายทุกวัน สร้างรายได้เดือนละไม่ต่ำกว่าหมื่นบาท รวมถึงผลไม้หลากหลายชนิดในสวนด้วย ส่วนรสชาติของทุเรียนนั้น ยืนยันว่าไม่แพ้ทุเรียนขึ้นชื่อทาง จ.ระยอง หรือจันทบุรี และพร้อมให้คำปรึกษาแนะนำเป็นวิทยาทาน เพราะได้ศึกษาทดลองปลูกมานานกว่า 20 ปี เน้นปลอดสารพิษ ไม่มีสารเคมี ใช้ปุ๋ยอีเอ็มธรรมชาติทั้งหมด,ทุกวันนี้มีรายได้หลังเกษียณ ปีละไม่ต่ำกว่าแสนบาท เพราะสามารถเก็บผลผลิตขายทั้งทุเรียน มังคุด เงาะ มะปราง โดยจะขายในราคาต่ำกว่าท้องตลาด ทุเรียนหมอนทอง ขายกิโลฯ ละ 100 บาท ชะนี 50 บาท ถูกกว่าตลาดทั่วไป อีกทั้งยังได้กินทุเรียนคุณภาพจากสวนโดยตรง ที่สำคัญได้เปิดให้ประชาชน นักท่องเที่ยว ได้เที่ยวชมศึกษาการปลูกทุเรียนฟรีอีกด้วย เพราะเชื่อว่าการทำเกษตรพอเพียง และเกษตรทางเลือก จะเป็นอาชีพที่มั่นคง สร้างรายได้งาม อนาคตจะส่งเสริมให้ลูกหลาน ขยายพื้นที่ปลูกมากขึ้น หากใครสนใจสามารถมาเที่ยวชมศึกษาได้ที่สวนเอื้อวิมาน บ้านไผ่ล้อม ต.อาจสามารถ อ.เมือง นครพนม ยินดีต้อนรับ  
อดีตข้าราชการครูระดับบริหาร เกษียณแล้วซื้อที่ดินทำเกษตรแบบพอเพียงอยู่ที่นครพนม ปลูกสารพัดผลไม้โดยเฉพาะทุเรียน ที่ไม่มีใครปลูก ใช้วิธีธรรมชาติ ปลอดสารเคมี ได้ผลผลิตออกขาย ทำเงินปีละนับแสนบาท
ทุเรียน,ทุเรียนนครพนม,อดีตครู,ทำสวนหลังเกษียณ,สวนเอื้อวิมาน,ข่าวทั่วไป